stanford-oval/wikipedia huggingface dataset:
Natascha Kampusch
Sieppaus > Pako

Kampusch onnistui pakenemaan 23. elokuuta 2006 ollessaan pihalla imuroimassa sieppaajan autoa. Přiklopil oli puhunut puhelimessa ja kääntänyt hetkeksi selkänsä. Kampusch juoksi hakkaamaan 80-vuotiaan Inge T. -nimisen naapurin ikkunaa huutaen: ”Minä olen Natascha Kampusch!” Naapuri otti yhteyttä poliisiin. Kampusch vietiin Deutsch Wagramin kaupungin poliisiasemalle. Kampusch tunnistettiin kehossa olevan arven perusteella, tyrmästä löytyi hänen nimellään oleva passi ja DNA-testi toi lopullisen varmuuden. Kampuschin paettua Přiklopil teki itsemurhan hyppäämällä junan alle.[lähde? ]
Vapautuessaan Kampusch oli 42-kiloinen ja 160-senttimetrinen. Useissa viestimissä hänen sanottiin kärsineen voimakkaasta Tukholma-syndroomasta, jossa panttivanki samaistuu sieppaajaansa, mutta traumoihin ja kriisien jälkihoitoon erikoistuneen psykologian dosentti Salli Saaren mielestä termiä ”Tukholma-syndrooma” ei tässä tapauksessa tulisi käyttää.
Sieppauksen jälkeen

Sherry Hormann ohjasi Kampuschin kirjan pohjalta elokuvan 3096 päivää vuonna 2013.
Kampusch on perustanut lastensairaalan Sri Lankaan. Kampusch rahoitti lastensairaalan lahjoituksilla, joita hän sai vapauduttuaan.
Kampusch omistaa nykyään talon, jossa hän oli vankina. Hän sai Přiklopililta tämän kuoltua siitä 2/3 korvauksena ja osti myöhemmin itselleen vielä puuttuvan 1/3 sieppaajan äidiltä.
Kirjallisuutta

Kampusch, Natascha: 3096 päivää.  ((3096 Tage, 2010.) Natascha Kampusch yhdessä Heike Gronemeierin ja Corinna Milbornin kanssa. Suomentanut Anja Meripirtti)  Helsingissä:  Otava, 2011.  ISBN 978-951-1-25330-3.
Aiheesta muualla

Natascha Kampuschin kotisivut. (saksaksi)
Koskonen, Teppo: Kellarissa vankina pidetty Natascha Kampusch uudessa kirjassaan: Monen on vaikea hyväksyä vapauttani. Keskisuomalainen 15.8.2016.
Kampuschin sieppaajan Wolfgang Přiklopilin talo.
Novalis (täsmennyssivu)

Sanalla Novalis voidaan viitata seuraaviin:
Novalis (k. 1801), saksalainen varhaisromantiikan runoilija.
Novalis, krautrock-yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Novalis”, voi hakea sivunnimihaulla, laajalla sivunnimihaulla tai tekstihaulla.
Willin piirikunta

Willin piirikunta (engl. Will County) on Yhdysvaltojen Illinois’n osavaltiossa sijaitseva piirikunta. Sen väkiluku oli 692 661 vuonna 2017 ja sen pinta-ala on 2 119 neliökilometriä. Piirikunnan hallintokeskus Joliet on myös sen suurin kaupunki.
Väestö

Piirikunnan asukkaista 64,1 prosenttia on valkoisia, 17 prosenttia latinalaisamerikkalaisia ja 10,9 prosenttia mustia. 20,1 prosenttia puhuu myös muita kieliä kuin englantia. 89,4 prosenttia asukkaista on Yhdysvaltain kansalaisia. Piirikunnan väestön keski-ikä on 37.9 vuotta.
Kuvia piirikunnasta

Jolietin kaupunki.
Channahon State Park.
Aiheesta muualla

Kuvia tai muita tiedostoja aiheesta Willin piirikunta Wikimedia Commonsissa
Nikke tulee kotiin

| Nikke tulee kotiin Nikke Ankara |
| --- | --- | --- |

Studioalbumin tiedot
 Julkaistu: 20. marraskuuta 2015
 Formaatti: CD, digitaalinen lataus
 Tuottaja(t): MGI
 Tyylilaji: rap, trap, R&B
 Kesto: 34.04
 Levy-yhtiö: Universal Music & M-Eazy Music
Listasijoitukset
  Suomen virallinen lista: 5.
Nikke Ankaran muut julkaisut
|   | Nikke tulee kotiin 2015 | Ootsä nähny Nikkee 2018 |
Singlet albumilta Nikke tulee kotiin
 ”Perjantai 13.” Julkaistu: 9. toukokuuta 2014  ”Spesiaali” Julkaistu: 10. lokakuuta 2014  ”Koska sä eroot” Julkaistu: 29. toukokuuta 2015  ”Värifilmi” Julkaistu: 2. lokakuuta 2015
Nikke tulee kotiin on Nikke Ankaran ensimmäinen studioalbumi, joka julkaistiin 20. marraskuuta 2015. Albumin on tuottanut Henri ”MGI” Lanz, joka on myös säveltänyt kaikki albumin kappaleet. Albumi nousi ensimmäisellä listaviikollaan Suomen virallisen albumilistan 11:nneksi, mutta nousi alkuvuodesta 2016 korkeimmalle sijalleen viidenneksi. Ankara sai levystä jo ennakkoon kultalevyn ja vuoden 2016 alussa platinalevyn.
Taustaa ja julkaisu

Vuodenvaihteessa 2014–2015 Ankara joutui psykoosiin, jonka myötä hän ilmoitti vetäytyvänsä julkisuudesta sekä lopettavansa musiikkiuransa. Levy-yhtiö Universal Music kertoi, etteivät tiedä tulevatko he julkaisemaan tuolloin jo lähes valmista albumia. Kuitenkin jo toukokuussa 2015 Ankara pyörsi lopettamispäätöksensä ja julkaisi ”Koska sä eroot” -singlen.
Albumilta on julkaistu neljä singleä: vuoden 2014 aikana kappaleet ”Perjantai 13.” toukokuussa ja ”Spesiaali” lokakuussa. Vuonna 2015 albumilta julkaistiin ”Koska sä eroot” -kappaleen lisäksi singlenä ”Värifilmi”-kappale lokakuussa.
Kaikki singlet ovat nousseet Suomen virallisen singlelistan kymmenen kärkeen, ”Värifilmi” parhaimmillaan listan ensimmäiseksi. Singleistä ”Perjantai 13.” ja ”Värifilmi” ovat saaneet kultalevyn ja ”Spesiaali” ja ”Koska sä eroot” platinalevyn.
Singlejen lisäksi albumin avausraita ”Rullaa” on noussut latauslistan kahdeksanneksi ja singlelistan neljänneksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Rullaa | Henri Lanz, Nikke Ankara, Jani Sutelainen | 3.28 |  |  |  |  |  |  |
| 2. | Bang bang | Lanz, Robin Wrede, Nikke Ankara | 3.11 |  |  |  |  |  |  |
| 3. | Leima | Lanz, Wrede, Nikke Ankara | 3.35 |  |  |  |  |  |  |
| 4. | Perjantai 13. | Lanz, Jonas Olsson, Will Rappaport, Nikke Ankara, Sutelainen | 3.17 |  |  |  |  |  |  |
| 5. | Nikke tulee kotiin | Lanz, Wrede, Nikke Ankara | 3.12 |  |  |  |  |  |  |
| 6. | Spesiaali | Lanz, Nikke Ankara | 3.34 |  |  |  |  |  |  |
| 7. | Nikestä kii | Lanz, Wrede, Nikke Ankara | 3.20 |  |  |  |  |  |  |
| 8. | Koska sä eroot | Lanz, Olsson, Nikke Ankara | 3.43 |  |  |  |  |  |  |
| 9. | Suunnitelmat | Lanz, Wrede, Nikke Ankara | 3.46 |  |  |  |  |  |  |
| 10. | Värifilmi (mukana Aki Tykki) | Lanz, Aki Tykki, Nikke Ankara | 3.42 |  |  |  |  |  |  |
No Child Left Behind Act

| No Child Left Behind Act of 2001 |
| --- | --- |
Oikea nimi:  An act to close the achievement gap with accountability, flexibility, and choice, so that no child is left behind.
Vaikutusalue:   Yhdysvallat
Hyväksytty:  14. kesäkuuta 2001
Voimassa:  8. tammikuuta 2002
Lainsäädäntö
Ehdotettu:  22. maaliskuuta 2001
Ehdottaja:  John Boehner (R–OH)
Muutokset
 kumottu 10. joulukuuta 2015 
Presidentti George W. Bush allekirjoittaa No Child Left Behind Act -lain.
No Child Left Behind Act (usein NCLB) oli Yhdysvaltain laki, joka astui voimaan 8. tammikuuta 2002. Aloite laista tehtiin melkein heti George W. Bushin hallinnon virkaanastumisen jälkeen. Se sai laajan tuen kongressissa. Edustajainhuone hyväksyi aloitteen äänin 384–45 ja senaatti äänin 91–8.
NCLB perustui standardipohjaisen koulutuksen periaatteelle. Sen mukaan korkeat standardit ja selvät asetetut vertailtavat päämäärät edistävät yksittäisten henkilöiden koulutuloksia. Osavaltioiden oli lain pohjalta määritettävä arviointiperusteet oppilaiden perustaidoille luokka-asteittain.
Laki kumottiin 10. joulukuuta 2015.
Aiheesta muualla

No Child Left Behind Act Yhdysvaltain opetusministeriön sivuilla (englanniksi)
No Child Left Behind Act National Education Associationin sivuilla (Arkistoitu – Internet Archive) (englanniksi)
Nukupuut

| Nukupuut |
| --- | --- |
 Mauinnukupuu (Hemignathus affinis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Nukupuut Hemignathus  Lichtenstein, 1839
Synonyymit
 Akialoa  Heterorhynchus  Magumma 
Katso myös
   Nukupuut Wikispeciesissä   Nukupuut Commonsissa 
Infobox OKNimi-testi OK: 
Nukupuut (Hemignathus) on peippojen (Fringillidae) heimoon kuuluva lintusuku. Siihen kuuluvia lajeja elää kotoperäisenä Havaijisaarilla. Puolet sukuun kuuluvista lajeista on hävinnyt, ja toinen puoli luokitellaan jotakuinkin uhanalaisiksi.
Lajit

†Hemignathus vorpalis (esihistoriallinen)
Mauinnukupuu (Hemignathus affinis)
†Nukupuu (Hemignathus lucidus)
Kauainnukupuu (Hemignathus hanapepe)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hemignathus
Käännös suomeksi
Naisten Pankki

Naisten pankki on vapaaehtoisten verkosto, jonka kerää varoja kehitysmaiden naisten toimeentulon parantamiseksi kestävän kehityksen periaattein. Varoilla tuetaan naisten ammatti- ja yrittäjäkoulutusta, työkalujen ja materiaalin hankintaa sekä naisten oikeuksien ja aseman parantamista.
Kirkon ulkomaanapu verkostoineen auttaa etsimään avustuskohteet sekä valvomaan niitä. Se myös hallinnoi Naisten pankin varoja.
Pankin synty

Naisten pankki on suomalainen keksintö. Se sai alkunsa Liberiassa tammikuussa 2007 vierailleiden suomalaisten naisten ja Kirkon ulkomaanavun yhteistyönä. 15 naisen ryhmä tutustui Liberiassa naisten asemaan ja sen seurauksena se päätti perustaa Naisten pankin. Perustajajäsenet olivat Anne Valsta, Anni Vepsäläinen, Antti Pentikäinen, Kirsi Saloranta, Leena Majander, Marianne Heikkilä, Marjatta Rasi, Merja Ylä-Anttila, Minna Varajärvi, Päivi Sihvola, Raija Kemiläinen, Saara Rastio, Satu Mehtälä, Tarja Kantola ja Tarja Virmala.
Aiheesta muualla

Naisten pankin verkkosivut
Ola Kolehmainen

Ola Kolehmainen (s. 1964 Helsinki) on suomalainen valokuvaaja. Hän on tullut kansainvälisesti tunnetuksi suurikokoisista minimalistisista valokuvistaan, joiden lähtökohtana on arkkitehtuuri, josta hän nostaa esiin yllättäviä yksityiskohtia.  Hänen valokuvansa Keltainen portaikko myytiin Christie'sin Nordic Sale -huutokaupassa Lontoossa 31. lokakuuta 2006 14 300 eurolla. Teoksen lähtöhinta oli 5 900–8 800 euroa. 22. huhtikuuta 2012 Kolehmaisen valokuva Portaikko kaupattiin 22 400 euron hintaan Bukowskin huutokaupassa.
Kolehmainen opiskeli ensin tiedotusoppia, mutta vaihtoi sitten valokuvaukseen. Hän valmistui Taideteollisesta korkeakoulusta vuonna 1999. Hän 
kuuluu Helsinki Schooliin, "Helsingin koulukuntaan", joka on TAIK:n piirissä syntynyt käsitteellisen valokuvauksen väljä näyttely-yhteisö. Hänen töitään on monissa kansainvälisissä kokoelmissa.
Rakennusten pinnat, värit ja valot ovat elementtejä, joista Kolehmainen rakentaa suuret minimalistiset teoksensa.
Yhdysvalloissa Kolehmainen otti vaihto-oppilasaikanaan rullalautailijakaveristaan promokuvia, jolloin tämä sanoi, että hänestä pitäisi tulla valokuvaaja. Asia unohtui, mutta hänen piti valtiotieteellisten opintojen toimittajaharjoitteluvaiheessa myös valokuvata. Hän innostui valokuvaamisesta ja pyrki TAIK:iin sivuaineopiskelijana. Kolehmainen pääsi sillä tavalla varsinaiseksi opiskelijaksi, ja yliopisto-opinnot jäivät. Hän on ollut Yleisradiossa kuvatoimittajana ja tehnyt Aamu-TV:tä ja Urheiluruutua.
Kolehmaisen varhaisia esikuvia ovat Timo Kelaranta, Jorma Puranen ja amerikkalaiset Mike ja Douglas Starn. Kelaranta on ollut myös hänen opettajansa. Minimalisteista hänen esikuviaan ovat Donald Judd ja Dan Flavin, valokuvaajista Andreas Gursky. Valokuvaaja Paul Graham on hänelle jatkuvasti tärkeä. Nykyisin Kolehmainen asuu Berliinissä.
Nokia 5120

| Nokia 5120 |
| --- | --- |
 Nokia 5120
Valmistaja:  Nokia
Julkaistu:  23. syyskuuta 1998
Käyttöverkot:  GSM
Mitat:  132 × 48 × 31 mm
Paino:  137 g
Infobox OKNimi-testi OK: 
Nokia 5120 oli suomalaisen matkapuhelinvalmistaja Nokian kehittelemä GSM-puhelin. Se julkaistiin 23. syyskuuta 1998. Puhelimessa on 100-paikkainen numerokirja.
Nokia 5120 pysyi valmiustilassa noin 4 päivää ja sillä voi puhua 2–3 tuntia yhdellä latauksella. Se painoi vain 137 grammaa.
Nokia 5000

| Nokia 5000 |
| --- | --- |
Käyttöverkot:  GSM 900/1800
Mitat:  106 × 46 × 11,1 mm
Paino:  74 g
Muisti:  1 000 nimeä puhelinluettelossa, ei muistikorttipaikkaa
Kamera:  1.3 MP, resoluutio 1 280 × 1 024
Radio:  kyllä
Valmiusaika:  maks. 336 h
Puheaika:  maks. 4h 45 min.
Infobox OKNimi-testi OK: 
Nokia 5000 on matkapuhelinyhtiö Nokian kehittämä matkapuhelin, joka julkaistiin kesäkuussa 2008.
Toimintoja

1,3 megapikselin kamera
FM-radio
MP3-soitin
Ääninauhuri
Pelit
Bluetooth
Ääniviestit
OhmyNews

|  |
| --- | --- |

Perustettu:  2000
Perustaja:  Voi Yeon Ho
Toimitusjohtaja:  Voi Yeon Ho
Toimiala:  verkkolehti, uutistoimisto, joukkotiedotus
Tuotteet:  kansainvälinen uutis- ja kuvatoimisto
Kotisivu:  international.ohmynews.com(englanniksi)
Infobox OKVirheellinen NIMI-arvo: 
OhmyNews on (kor. 오마이 뉴스 ) eteläkorealainen internet verkkolehti. Oh Yeon Ho perusti OhmyNewsin helmikuussa 2000. Julkaisun toimintaperiaate on, että kuka tahansa julkaisun lukija voi raportoida uutisen julkaisun verkkosivuille; julkaisun motto kuuluukin: Jokainen on reportteri. Lukuisien ”freelancer”-toimittajiensa lisäksi OhmyNewsin uutisoinnista huolehtii noin 55–henkinen, vakituinen toimituskunta, joka tuottaa noin 20 prosenttia kaikesta julkaisun sisällöstä.
Aiheesta muualla

OhmyNews (koreaksi)
OhmyNews International (Arkistoitu – Internet Archive) (englanniksi)
Peltolahti, Satu: ”Ihmiset luulivat ihan oikeaksi reportteriksi” : Kokemuksia kansalaislähtöisistä sisällöistä LähiTV-projektissa., s. 11.  (Tiedotusopin pro gradu -tutkielma)  Tampere:  Tiedotusopin laitos, Tampereen yliopisto, 2006.  Teoksen verkkoversio (viitattu 18.3.2024).
Nokia 5.4

| Nokia 5> 4 |
| --- | --- |
Valmistaja:  HMD Global
Edeltäjä:  Nokia 5.3
Käyttöverkot:  2G, 3G, 4G
Mitat:  161,0 × 76,0 × 8,7 mm
Paino:  181 g
Näyttö:  IPS LCD, 6,39"
Näytön kuvatarkkuus:  720 × 1 560 px
Suoritin:  Qualcomm Snapdragon 662 -kahdeksanydin­prosessori
Grafiikkapiiri:  Adreno 610
Muisti:  64 tai 128 Gt
Keskusmuisti:  4 tai 6 Gt
Takakamera:  48 Mpx + 5 Mpx (ultralaaja­kulmakamera) + 2 Mpx (makrokamera) + 2 Mpx (syvyyskamera)
Etukamera:  16 Mpx
Radio:  FM-radio
Käyttöjärjestelmä:  Android 10
Akku:  4 000 mAh
Liitännät:  USB-C 2.0, kuulokeliitäntä
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia 5.4 on HMD Globalin 15. joulukuuta 2020 julkistama älypuhelin, joka tuli Suomessa myyntiin 15. tammikuuta 2021. Se on Nokia 5.3:n seuraaja.
Puhelimessa on kahdeksanydinprosessori ja 6,39 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 512 gigatavun microSD-kortilla. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran viisi megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on 16 megapikseliä. Akun kapasiteetti on 4 000 milliampeerituntia ja se tukee 10 watin latausta. Sormenjälkitunnistin on sijoitettu laitteen taakse. Käyttöjärjestelmänä on Android 10.
Aiheesta muualla

Nokia 5.4 Nokian sivuilla
Ohona

| Ohona Охона |
| --- | --- |
 Ohona
 Koordinaatit: 58°34′0″N, 35°38′4″E 
Valtio:  Venäjä
Subjekti:  Novgorodin alue
Piiri:  Pestovo
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  167,74 km²
Väkiluku (2009):  800
 
 ohona.adm-pestovo.ru 
Infobox OKVirheellinen NIMI-arvo: 
Ohona (ven. Охона) on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin lounaisosassa 10 kilometrin päässä Pestovosta. Kylässä on reilut 400 ja kunnassa 800 asukasta (vuonna 2009).
Ohonan kunnan pinta-ala on 167,74 neliökilometriä. Se rajoittuu pohjoisessa Pestovon piirin Laptevon ja Bogoslovon kuntiin, idässä Pestovon maalaiskuntaan sekä etelässä Vjatkan ja Ustjutskojen kuntiin. Pinta-alasta 63,1 % on metsää ja 32,5 % maatalousmaata. Seudun jokia ovat Meglinka, Rydolož, Kaleševka ja Kitma.
Keskuskylän lisäksi kuntaan kuuluu 19 kylää: Ammotšino, Astahino, Borisovka, Dehino, Fedovo, Finkovo, Harlamovo, Jerjomino, Jermakovo, Juhino, Komzovo, Krasnaja Gorka, Ladožka, Medvedevo, Meljostovka, Poddubje, Potšuginskoje, Ugomonovo ja Zajulino. Ohonan jälkeen toiseksi suurin kylä on yli sadan asukkaan Potšuginskoje. Neljässä kylässä ei ole lainkaan vakituista asutusta.
Ohonan kautta kulkee Pestovon ja Borovitšin välinen maantie. Kylistä on linja-autoyhteydet Pestovoon, Borovitšiin ja Novgorodiin. Työvoimasta 62 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (23,2 %), opetusala (22,6 %) sekä kunnallis- ja sosiaalipalvelut (16,7 %). Kunnassa toimii kolme karja- ja maitotilaa, sahalaitos sekä kolme yksityistä puunjalostusyritystä.
Palveluihin kuuluvat Ohonan keskikoulu ja Potšuginskojen alakoulu lastentarhoineen sekä molempien kylien kulttuuritalot, kirjastot, postit ja lääkintäasemat. Nähtävyyksiä ovat 1700-luvulla rakennettu Ohonan kirkko, Potšuginskojen kartanon puistoalue sekä vanhat asuin- ja talousrakennukset.
Aiheesta muualla

Ohonan kunnan sivusto (Arkistoitu – Internet Archive) (venäjäksi)
Näköpiiri (1999–2002)

| Näköpiiri |
| --- | --- |
 Näköpiirin nro 3 kansi.
Kustantaja:  Julkaisuyhdistys Edistys ry
ISSN:  ISSN 1456-7024
Perustettu:  1999
Lakkautettu:  2002
Päätoimittaja:  Tapio Linna
Kotimaa:  Suomi
Sivukoko:  A4
Näköpiiri oli suomalainen yhteiskunnallinen aikakauslehti, joka ilmestyi vuosina 1999–2002. ”Metapoliittinen” lehti ei määritellyt itseään minkään aatesuunnan edustajaksi, mutta lehden sivuilla käsiteltiin myönteisessä valossa niin sanottua kolmas tie -ajattelua, nationalismia, kommunitarismia ja niin sanottua uutta oikeistoa sekä kritisoitiin arvo- ja talousliberalismia, avointa maahanmuuttopolitiikkaa ja monikulttuurisuutta.
Lehti ilmestyi elinaikanaan vain kolme kertaa. Suunniteltu neljäs numero jäi julkaisematta.
Lehteä julkaisi Julkaisuyhdistys Edistys ry. Lehden perustaja ja vastaava toimittaja oli Tapio Linna. Toimitukseen kuuluivat hänen lisäkseen Pekka Palolahti ja Rami Leskinen.
Aiheesta muualla

Näköpiirin arkisto
Oliivikuhankeittäjä

| Oliivikuhankeittäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kuhankeittäjät Oriolidae
Suku::  Kuhankeittäjät Oriolus
Laji::  sagittatus
Kaksiosainen nimi
 Oriolus sagittatus  (Latham, 1801) 
Katso myös
   Oliivikuhankeittäjä Wikispeciesissä   Oliivikuhankeittäjä Commonsissa 
Infobox OKNimi-testi OKIUCN-testi OK: 
Oliivikuhankeittäjä (Oriolus sagittatus) on kuhankeittäjien heimoon kuuluva varpuslintu.
Levinneisyys

Oliivikuhankeittäjää tavataan Australiassa, Indonesiassa ja Papua-Uudessa-Guineassa. Sitä on kuvattu paikallisesti yleiseksi, ja laji on luokiteltu elinvoimaiseksi.
Nukleosomi

Kuvassa näkyy neljästä histoniparista ja sen ympärille kiertyneestä DNA:sta muodostunut nukleosomi sekä histoni-1-proteiini, joka yhdistää peräkkäisiä nukleosomeja tiiviisti toisiinsa.
Nukleosomi on kromatiinin alhaisin järjestäytymisen muoto. Se koostuu histoni-proteiinista, jonka ympärille kaksijuosteinen DNA on kiertynyt. Nukleosomin tarkoitus on pakata pitkä DNA-molekyyli niin, että se mahtuu solun tai tuman sisälle. Nukleosomi tarjoaa DNA:lle kuusinkertaisen pakkauksen.
Nukleosomin sydämessä oleva histoni muodostuu kahdeksasta histoni-proteiinista (H2A, H2B, H3 ja H4), joiden muodostama rakenne kuvataan yleensä sylinterin muotoiseksi. Oktameerin korkeus on kuusi nm ja halkaisija 11 nm. DNA kiertyy histonin ympärille kahteen kertaan.
Kun DNA:ta leikataan nukleaasientsyymillä nukleosomien välistä, jää yhteen nukleosomiin noin 200 emäsparia DNA:ta. Pidempiaikainen altistus nukleosomille jättää jäljelle 147 emäsparin pituisen DNA-juosteen, joka yhdessä histonin kanssa muodostaa ydinpartikkelin (core particle). Ydinpartikkelien väliin jäävää DNA:ta kutsutaan linkkeri-DNA:ksi ja sen pituus vaihtelee kahdeksasta 114:ään emäspariin. Histoni-proteiineista H1 assosioituu linkkeri-DNA:n kanssa.
Oliivikerttusieppo

| Oliivikerttusieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Latvussiepot Kempiella
Laji::  flavovirescens
Kaksiosainen nimi
 Kempiella flavovirescens  (Gray, 1858) 
Synonyymit
 Microeca flavovirescens 
Katso myös
   Oliivikerttusieppo Wikispeciesissä   Oliivikerttusieppo Commonsissa 
Infobox OKNimi-testi OKIUCN-testi OK: 
Oliivikerttusieppo (Kempiella flavovirescens) on pensassieppojen heimoon kuuluva varpuslintu.
Levinneisyys

Oliivikerttusieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi lajiksi.
Niittysuohaukka

| Niittysuohaukka |
| --- | --- |

Uhanalaisuusluokitus
 Elinvoimainen  
  
Suomessa:
 Äärimmäisen uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Suohaukat Circus
Laji::  pygargus
Kaksiosainen nimi
 Circus pygargus  (Linnaeus, 1758) 
 Niittysuohaukan levinneisyys. Vaaleanvihreä pesimisalueet, sininen talvehtimisalueet.
Katso myös
   Niittysuohaukka Wikispeciesissä   Niittysuohaukka Commonsissa 
Infobox OKNimi-testi OKIUCN-testi OK: 
Circus pygargus
Niittysuohaukka (Circus pygargus) on haukkoihin kuuluva lintulaji. Se on Suomessa harvinainen.
Koko ja ulkonäkö

Niittysuohaukan pituus on 42–46 cm, siipien kärkiväli 115–125 cm ja paino 330–420 g.
Niittysuohaukkakoiraan höyhenpeite on harmaa päältä ja vaalea alta, siivenkärjet ovat mustat. Koiraan siivellä tummia raitoja ja vatsassa punaruskeaa viirutusta. Yleisolemukseltaan selvästi sinisuohaukkaa sirompi, pidempisiipisen oloinen ja hontelompi.
Naaras on ruskeasävyinen, kyynärsiivellä kulkee musta juova, ja kainalohöyhenissä on shakkiruutukuviointia.
Nuori lintu muistuttaa eniten nuorta arosuohaukkaa, mutta kaulan sepel ei ole yhtä selvä, käsisiiven takareuna on tumma ja siiven alapinnan kuviointi erilainen. Sekä aro- että niittysuohaukan nuoret yksilöt eroavat nuoresta sinisuohaukasta viiruttoman rinnan, terävämmän käsisiiven ja  siiven yläpeitinhöyhenten ruosteenruskean lautuman avulla.
Suohaukkojen erottaminen toisistaan voi olla erittäin vaikeaa, ja naaraslintuja ja nuoria on voitava tarkkailla pitkään, jotta määritys voisi olla varma. Hyvä perustuntemus petolinnuista ja suohaukkojen pukujen tarkka tunteminen on välttämätöntä.
Niittysuohaukan ääni on korkea "kjik-kjik-kjik".
Levinneisyys

Pesii laajalla alueella Keski-Euroopasta Aasiaan. Suomessa vakiintunut viime vuosia hyvin vähälukuiseksi pesimälajiksi (0-10 paria), näiden lisäksi harhailijoita tavataan joitain kymmeniä. Virossa lajia pesii 300–400 paria ja Ruotsissa noin 50 paria.
Ympäristöministeriön päätöksellä (n:o 1209/95) lähes kaikille Suomen pesimälintulintulajeille on määritelty ohjeellinen arvo. Niittysuohaukan ohjeellinen arvo on 2018€.
Elinympäristö

Niittysuohaukka viihtyy avoimessa aurinkoisessa maastossa.[lähde? ]
Ravinto

Niittysuohaukka saalistaa pieniä nisäkkäitä, liskoja ja lintuja.
Nimi

Tieteellinen nimi Circus tulee kreikan sanasta kirkos. Kyseessä on monen antiikin kirjoittaman mainitsema myyttinen lintu, joka sai nimensä kaartelusta (kirkos = ympyrä). Lintu oli ilmeisesti kanahaukka. Lajinimi pygargus on munkkilatinaa ja muunnos Aristoteleen antamasta nimestä pugargos, joka koostuu sanoista puge (perä) ja argos (valkoinen, loistava). Nimi viittasi petolintuun, jonka perä oli valkoinen, mikä sopii useaan lajiin.
Aiheesta muualla

Finne, Jaakko 1969: Niittysuohaukka pesivänä Jurvassa. - Lintumies 2.1969 s. 51-52. SLY.
Niittysuohaukka Lintukuva-verkkopalvelussa
LuontoPortti: Niittysuohaukka (Circus pygargus)
ITIS: Circus pygargus (englanniksi)
Niittysuohaukka lennossa